
Grozījumi likumā "Par Krimināllikuma spēkā stāšanās un piemērošanas kārtību"
Izdarīt likumā "Par Krimināllikuma spēkā stāšanās un piemērošanas kārtību" (Latvijas Republikas Saeimas un Ministru Kabineta Ziņotājs, 1998, 23. nr.; 1999, 7., 23. nr.; 2000, 14. nr.; 2002, 12., 23. nr.; 2003, 2. nr.; 2007, 6., 12. nr.; 2008, 13. nr.; 2009, 14. nr.; Latvijas Vēstnesis, 2009, 193. nr.; 2010, 178. nr.; 2011, 167., 199. nr.; 2012, 121. nr.; 2013, 38., 92. nr.; 2014, 123. nr.; 2015, 104., 227. nr.; 2016, 31., 71. nr.; 2017, 36., 124., 194. nr.; 2018, 224. nr.; 2019, 200.A, 236.A nr.; 2020, 119.C, 178., 184. nr.; 2021, 92.A nr.; 2022, 76., 110. nr.; 2024, 92. nr.) šādus grozījumus:
1. Papildināt 23.1 pantu ar ceturto daļu šādā redakcijā:
"(4) Atbildība par Krimināllikuma 84.1 pantā paredzēto noziedzīgo nodarījumu, kas izdarīts ievērojamā apmērā, iestājas, ja preču vai pakalpojumu vērtība nav mazāka par 10 000 euro vai ja pakalpojums veikts attiecībā uz precēm, kuru vērtība nav mazāka par 10 000 euro."
2. Papildināt informatīvo atsauci uz Eiropas Savienības direktīvām ar 3. punktu šādā redakcijā:
"3) Eiropas Parlamenta un Padomes 2024. gada 24. aprīļa direktīvas (ES) 2024/1226 par noziedzīgu nodarījumu un sodu noteikšanu attiecībā uz Savienības ierobežojošo pasākumu pārkāpumiem un ar ko groza Direktīvu (ES) 2018/1673."
 Likums stājas spēkā 2025. gada 20. maijā. 

